Pokyny k vyplneniu žiadosti o vrátenie finančných prostriedkov

1.	Formulár žiadosti o vrátenie finančných prostriedkov vypĺňa zamestnanec subjektu zapojeného do implementácie štrukturálnych fondov, Kohézneho fondu a Európskeho námorného a rybárskeho fondu.
2.	Formulár žiadosti o vrátenie finančných prostriedkov vypĺňa zamestnanec za predpokladu, že prijímateľ / partner má povinnosť vrátiť finančné prostriedky riadiacemu orgánu / sprostredkovateľskému orgánu na príslušný účet / účty.
3.	Žiadosť o vrátenie finančných prostriedkov sa zasiela prijímateľovi / partnerovi riadiacim orgánom / sprostredkovateľským orgánom.
4.	Požiadať o vystavenie a zaslanie žiadosti o vrátenie finančných prostriedkov môže na základe relevantných podkladov každý subjekt zapojený do implementácie štrukturálnych fondov, Kohézneho fondu a Európskeho námorného a rybárskeho fondu.
5.	Žiadosť o vrátenie finančných prostriedkov sa vypĺňa elektronicky. 
6.	Žiadosť o vrátenie finančných prostriedkov sa zasiela prijímateľovi elektronicky prostredníctvom ITMS a najneskôr do 31. decembra 2015 aj písomne (doporučene poštou).

1 Všeobecná identifikácia

7.	Riadok "Názov programu": Vypĺňa sa automaticky názov programu, v rámci ktorého je žiadosť vrátenie finančných prostriedkov predkladaná.
8.	Riadok "Názov projektu": Uvádza sa celý názov projektu, resp. programovej štruktúry (napr. pri systémovej nezrovnalosti).
9.	Riadok "Kód projektu / programovej štruktúry": Uvádza sa ITMS kód projektu v súlade so zmluvou o poskytnutí nenávratného finančného príspevku / zmluvou o financovaní (nie registračné číslo projektu), resp. programovej štruktúry (napr. pri systémovej nezrovnalosti).

2 Identifikácia dlžníka

10.	Riadok "Názov dlžníka": Uvádza sa názov dlžníka.
11.	Riadok "IČO": Uvádza sa identifikačné číslo organizácie.
12.	Riadok "IČ DPH": Uvádza sa identifikačné číslo pre DPH (platí pre platcov DPH). 
13.	Riadok "DIČ": Uvádza sa daňové identifikačné číslo. 

Adresa dlžníka:
14.	Riadok "Ulica, popisné číslo": Uvádza sa ulica a popisné číslo sídla dlžníka.
15.	Riadok "Obec": Uvádza sa obec, v ktorej je sídlo dlžníka.
16.	Riadok "PSČ": Uvádza poštové smerovacie číslo.
17.	Riadok "Krajina": Uvádza sa názov krajiny, v ktorej má sídlo dlžník.
18.	Riadok "Kontaktná osoba": Uvádza sa meno osoby, ktorá je u prijímateľa evidovaná ako osoba oprávnená komunikovať s riadiacim orgánom / sprostredkovateľským orgánom ohľadom žiadosti o nenávratný finančný príspevok resp. žiadosti o platbu (štatutárny orgán prijímateľa alebo iná osoba).
19.	Riadok "Telefón kontaktnej osoby": Vypĺňa sa automaticky. Uvádza sa telefonický kontakt na osobu, ktorá je u prijímateľa určená ako osoba oprávnená komunikovať s riadiacim orgánom / sprostredkovateľským orgánom vo veci žiadosti o platbu (štatutárny orgán prijímateľa alebo iná osoba).
20.	Riadok "E-mail": Vypĺňa sa automaticky. Uvádza sa adresa elektronickej pošty osoby, ktorá je u prijímateľa určená ako osoba oprávnená komunikovať s riadiacim orgánom / sprostredkovateľským orgánom vo veci žiadosti o platbu (štatutárny orgán prijímateľa alebo iná osoba).
21.	Riadok "Prijímateľ, Partner": Priraďuje sa pozícia dlžníka k projektu (prijímateľ alebo partner). 

3 Identifikácia žiadosti o vrátenie finančných prostriedkov

22.	Riadok "Kód žiadosti o vrátenie finančných prostriedkov":  Vypĺňa sa na základe kódu vygenerovaného z ITMS.
23.	Riadok "Kód aktualizácie": Vypĺňa sa iba v prípade, ak ide o zaslanie aktualizovanej žiadosti o vrátenie finančných prostriedkov. Zadáva sa kód aktualizácie žiadosti o vrátenie finančných prostriedkov vygenerovaný v ITMS. Ak je žiadosť o vrátenie finančných prostriedkov generovaná z ITMS, pole sa zobrazuje iba v prípade generovania zo zoznamu aktualizácii.
24.	Riadok "Dátum splatnosti sumy k vráteniu": Zodpovedný zamestnanec orgánu, ktorý žiadosť o vrátenie finančných prostriedkov vystavil, určí lehotu splatnosti v zmysle zmluvy o poskytnutí nenávratného finančného príspevku. Ako dôvod vrátenia finančných prostriedkov sa uvádza:
•	Vrátenie nezúčtovanej zálohovej platby
•	Vrátenie nezúčtovaného predfinancovania
•	Vrátenie prostriedkov vo výške príjmu vytvoreného z projektu
•	Vrátenie v súlade so zmluvou o poskytnutí nenávratného finančného príspevku
•	Vrátenie nezrovnalosti
•	Vrátenie výnosov z prostriedkov štátneho rozpočtu 
•	Vrátenie zmluvnej pokuty
•	Vrátenie pokuty (zo zákona)
•	Vrátenie penále (zo zákona)
•	Vrátenie prostriedkov nepoužitých prijímateľom – finančné nástroje
25.	Riadok "Kód žiadosti o platbu prijímateľa": V prípade vrátenia nezrovnalosti, ak je možné identifikovať žiadosť o platbu, ku ktorej sa vrátenie viaže – vyplniť na základe kódu príslušnej platby vygenerovaného z ITMS. V ostatných prípadoch finančného vysporiadania je kód žiadosti o platbu povinný údaj. Pre prípad vrátenia prostriedkov vo výške príjmu vytvoreného z projektu sa uvádza najaktuálnejšia priebežná žiadosť o platbu, resp. záverečná žiadosť o platbu. 
26.	Riadok "Kód dokladu nezrovnalosti": Uvádza sa kód príslušného dokladu nezrovnalosti resp. finančného vyrovnania vygenerovaný z ITMS. Ide o povinne vypĺňaný údaj.

4 Finančná identifikácia – istina

27.	Riadok "Suma k vráteniu za zdroj EÚ (istina)": Uvádza sa žiadaná suma zaokrúhlená na dve desatinné miesta.
28.	Riadok "Forma vrátenia finančných prostriedkov": Forma vrátenia finančných prostriedkov identifikuje spôsob úhrady vrátenia prijímateľom za zdroj EÚ ako bankový prevod alebo rozpočtové opatrenie.
29.	Riadok "IBAN": V identifikačných údajoch sa uvádza IBAN subjektu, ktorému je potrebné finančné prostriedky za zdroj EÚ vrátiť. V prípade, ak štátna rozpočtová organizácia má vrátiť finančné prostriedky za zdroj EÚ prostredníctvom úpravy rozpočtu, v poli IBAN je uvedený text „Rozpočtové opatrenie na PJ“, pričom je uvedené IČO príslušnej platobnej jednotky.
30.	Riadok "Variabilný symbol": Uvádza sa variabilný symbol.
31.	Riadok "Suma k vráteniu za zdroj ŠR (istina)": Uvádza sa žiadaná suma zaokrúhlená na dve desatinné miesta.
32.	Riadok "Forma vrátenia finančných prostriedkov": Forma vrátenia finančných prostriedkov identifikuje spôsob úhrady vrátenia prijímateľom za zdroj štátneho rozpočtu na spolufinancovanie ako bankový prevod alebo rozpočtové opatrenie.
33.	Riadok "IBAN": V identifikačných údajoch bankového účtu sa uvádza IBAN subjektu, ktorému je potrebné finančné prostriedky za zdroj štátneho rozpočtu na spolufinancovanie vrátiť. V prípade, ak štátna rozpočtová organizácia má vrátiť finančné prostriedky za zdroj štátneho rozpočtu na spolufinancovanie prostredníctvom úpravy rozpočtu, v poli IBAN je uvedený text „Rozpočtové opatrenie na PJ“, pričom je uvedené IČO príslušnej platobnej jednotky. 
34.	Riadok "Variabilný symbol": Uvádza sa variabilný symbol.
35.	Riadok "Suma k vráteniu za zdroj pro-rata (istina)": Uvádza sa žiadaná suma zaokrúhlená na dve desatinné miesta (zdroj pro-rata sa týka výlučne prijímateľov – štátnej rozpočtovej organizácie).
36.	Riadok "Forma vrátenia finančných prostriedkov": Forma vrátenia finančných prostriedkov identifikuje spôsob úhrady vrátenia prijímateľom za zdroj pro-rata ako bankový prevod alebo rozpočtové opatrenie.
37.	Riadok "IBAN": V identifikačných údajoch bankového účtu sa uvádza IBAN subjektu, ktorému je potrebné finančné prostriedky za zdroj pro-rata vrátiť. V prípade, ak štátna rozpočtová organizácia má vrátiť finančné prostriedky za zdroj pro-rata prostredníctvom úpravy rozpočtu, v poli IBAN je uvedený text „Rozpočtové opatrenie na PJ“, pričom je uvedené IČO príslušnej platobnej jednotky.
38.	Riadok "Variabilný symbol": Uvádza sa variabilný symbol.
39.	Riadok "Suma istiny k vráteniu spolu": Predstavuje súčet položiek (istín) za zdroj EÚ, zdroj štátneho rozpočtu na spolufinancovanie a zdroj pro-rata zaokrúhlený na dve desatinné miesta.

5 Finančná identifikácia – ostatné

Vo "Finančnej identifikácii – ostatné" sa uvádzajú zmluvné pokuty, pokuty zo zákona, penále zo zákona alebo výnosy z prostriedkov štátneho rozpočtu.

40.	Riadok "Suma k vráteniu za zdroj EÚ (penále a pokuta)": Uvádza sa žiadaná suma zaokrúhlená na dve desatinné miesta. Forma vrátenia finančných prostriedkov za zdroj štátneho rozpočtu na spolufinancovanie je vždy bankový transfer.
41.	Riadok "IBAN": V identifikačných údajoch sa uvádza IBAN subjektu, ktorému je potrebné finančné prostriedky vrátiť.
42.	Riadok "Variabilný symbol": Uvádza sa variabilný symbol.
43.	Riadok "Suma k vráteniu za zdroj štátneho rozpočtu na spolufinancovanie (penále a pokuta)": Uvádza sa žiadaná suma zaokrúhlená na dve desatinné miesta. Forma vrátenia finančných prostriedkov za zdroj štátneho rozpočtu na spolufinancovanie je vždy bankový transfer.
44.	Riadok "IBAN": V identifikačných údajoch sa uvádza IBAN subjektu, ktorému je potrebné finančné prostriedky vrátiť.
45.	Riadok "Variabilný symbol": Uvádza sa variabilný symbol.
46.	Riadok "Suma k vráteniu za zdroj pro-rata (penále a pokuta)": Uvádza sa žiadaná suma zaokrúhlená na dve desatinné miesta. Forma vrátenia finančných prostriedkov za zdroj pro-rata je vždy bankový transfer. 
47.	Riadok "IBAN": V identifikačných údajoch sa uvádza IBAN subjektu, ktorému je potrebné finančné prostriedky za zdroj pro-rata vrátiť.
48.	Riadok "Variabilný symbol": Uvádza sa variabilný symbol.
49.	Riadok "K vráteniu spolu": Predstavuje súčet položiek za zdroj EÚ, zdroj štátneho rozpočtu na spolufinancovanie a zdroj pro-rata zaokrúhlený na dve desatinné miesta.

Zmluvné pokuty, pokuty zo zákona, penále zo zákona alebo výnosy z prostriedkov štátneho rozpočtu nemajú po vrátení vplyv na zmenu disponibility rozpočtu projektu.

6 Zoznam príloh

50.	Stĺpec "P. č.": Poradové číslo sa vypĺňa automaticky ITMS.
51.	Stĺpec "Názov prílohy": Uvádza sa názov prílohy k žiadosti o vrátenie finančných prostriedkov.

7 Kontaktné údaje

Sekcia 7 slúži na identifikáciu kontaktných údajov orgánov implementácie štrukturálnych fondov, Kohézneho fondu a Európskeho námorného a rybárskeho fondu vrátane osôb, ktoré žiadosť o vrátenie finančných prostriedkov vypracovali a schválili.

52.	Orgán, ktorý žiadosť vystavil: Uvádza sa názov orgánu implementácie štrukturálnych fondov, Kohézneho fondu a Európskeho námorného a rybárskeho fondu, ktorý žiadosť o vrátenie finančných prostriedkov vystavil.

Adresa
53.	Ulica, popisné číslo: Uvádza sa ulica a popisné číslo sídla orgánu, ktorý žiadosť o vrátenie finančných prostriedkov vystavil.
54.	Obec: Uvádza sa obec, v ktorej je sídlo orgánu, ktorý žiadosť o vrátenie finančných prostriedkov vystavil.
55.	PSČ: Uvádza poštové smerovacie číslo.
56.	Kontaktná osoba: Uvádza sa meno osoby orgánu, ktorá žiadosť o vrátenie finančných prostriedkov vypracovala. Zodpovedná osoba je osoba, ktorá je v zmysle vnútorných postupov príslušného orgánu a zmluvy o poskytnutí nenávratného finančného príspevku / zmluvy o financovaní oprávnená žiadať o vrátenie finančných prostriedkov.

V sekcii je potrebné uviesť podpis osoby zodpovednej za schválenie žiadosti o vrátenie finančných prostriedkov a dátum schválenia žiadosti o vrátenie finančných prostriedkov.